સુરતઃ ભટારના કાપડિયા હેલ્થ ક્લબમાં 11 વર્ષના બાળક હર્ષનું સ્વિમિંગ પુલમાં ડૂબી જવાથી કરુણ મોત નિપજ્યું છે. આ ઘટનાને લઇ પરિવારજનોએ બાળકનો મૃતદેહ સ્વીકારવાના ઇનકાર કર્યો છે અને સ્વિમિંગ ટ્રેનર અને ક્લબના માલિક સામે ફરિયાદ નોંધવા માગ કરી છે. કોચ અને ટ્રેનર હાજર હોવા છતાં બાળકનું મોત નિપજતા પરિવારજનોએ ફરિયાદની માગ કરી અને મૃતદેહ સ્વીકારવાનો ઇનકાર કર્યો. ઉલ્લેખનીય છે કે, છેલ્લાં 2 મહિનામાં ગુજરાતના વિવિધ શહેરોમાં સ્વિમીંગ પુલમાં ડૂબી જવાની 4 ઘટનાઓ સામે આવી છે.